Good Weekend: Amazon.de: Musik
Good Weekend [Single]
Amazon Bestseller-Rang: Nr. 815.577 in Musik (Siehe Top 100 in Musik)
Titelverzeichnis Titelverzeichnis 1. Good Weekend
2. Really Bad Weekend Rekenaar- en beheerstelsels -Electrical and Electronic Engineering | Stellenbosch University
Home › Rekenaar- en beheerstelsels
Navorsingsaktiwiteite in die Afdeling Rekenaar- en Beheerstelsels word hoofsaaklik in die Elektroniesestelsels-laboratorium (ESL) uitgevoer. Die ESL is die geboorteplek van SUNSAT, Suid-Afrika se eerste satelliet. Dit was die tuiste van die navorsings- en ontwikkelingsaktiwiteite van verskeie NNS-innovasiefonds- asook DHN-THRIP-projekte. Navorsing in hierdie Afdeling fokus hoofsaaklik op die dinamika en beheer van outonome platforms, soos lae-aardwentelende satelliete, bemande en onbemande vastevlerk- en rotorvliegtuie en onderwatervoertuie.
Huidige lugvaartstelselnavorsing fokus op beheer, outomasie en stelselidentifikasie vir ’n groot verskeidenheid lugvaartuie, soos bemande en onbemande vastevlerk- en rotorvliegtuie (helikopters) en bestuurbare lugballonne. Suksesvolle vlugdemonstrasies van gevorderde navorsingsaktiwiteite sluit in outomatiese opstyging, landing en aërobatiese vliegkuns met verskillende lugvaartuie. Navorsing oor toetsvlugte, sertifisering en regulasies word ook ondersteun. Toetslugvaartuie sluit verskeie onbemande lugvaartuie en ’n bemande lugvaartuig gebaseer by ’n plaaslike vliegveld in. Hierdie navorsingswerk word ondersteun deur die plaaslike en internasionale regering en bedryf, met inbegrip van Airbus, Armscor en die NAC (’n inisiatief van die DHN).
Skakel met mnr. JAA Engelbrecht vir meer inligting oor hierdie navorsingsaktiwiteit.
Navorsingsaktiwiteite sluit in roetebeplanning in dinamiese omgewings, gelyktydige lokalisering en kartering (SLAM) en botsingwaarneming en -vermyding. Hierdie navorsing word toegepas en getoets op aard- en onderwatervoertuite en op kommersiële en onbemande lugvaartuie.
Skakel met dr CE van Daalen vir meer inligting oor hierdie navorsingsaktiwiteit.
Navorsing sluit in ’n fokus op intydse rekenaarwetenskap vir beheer- en kommunikasiestelsels, dinamiese herkonfigureerbare datavloei en FPGA-gebaseerde rekenaarargitektuur. Digitale elektroniese komponente word ook ontleed en getoets vir stralingseffekte ten einde die geskiktheid van sodanige komponente vir ruimtestelseltoepassings te bepaal. Sagteware, hardeware en geheue-argitektuur kan ontwerp word om die gevolge van voortgesette blootstelling aan straling te versag.
Skakel met mr A Barnard vir meer inligting oor hierdie navorsingsaktiwiteit.
Navorsing word onderneem oor die ontwikkeling van gevorderde stelselsimuleerders, nielineêrestelsel-ontwerp (soos vastestaat-laserkontrole) asook kontrole van lug- en ruimtevaartuie, aandrywing, beraming en outomasie-tegnieke. Kennis en navorsing word ook op die gebied van stelselidentifikasie gekweek. Ander navorsingsonderwerpe sluit in verspreide beheer van los gekoppelde stelsels, servostelsels en chemiese prosesbeheer. Fasiliteite sluit in ’n stewige kommersiële posisie en tempotafel, en ’n kinematiese lugtafel.
Skakel met prof WH Steyn vir meer inligting oor hierdie navorsingsaktiwiteit.
Die groep vir satellietstelsels fokus hoofsaaklik op die verskaffing van navorsingsondersteuning aan die plaaslike Suid-Afrikaanse satellietbedryf. Dié groep het onlangs deelgeneem aan posisiekontrole-ontwikkeling, eksperimentele loonvragte en grondstasie-ondersteuning vir SumbandilaSat, Suid-Afrika se tweede afstandswaarneming-mikrosatelliet. Sommige studente se navorsingsprojekte is gefokus op die ontwikkeling van ’n nanosatelliet vir die demonstrasie van satellietformasie-vliegkuns. Navorsing oor nuwe, vindingryke, laekoste-tegnologie wat op toekomstige klein satelliete gebruik kan word, is tans ons vernaamste bydrae. Spesialiteitsgebiede sluit in satellietposisie- en wentelkontrolestelsels, satellietsensors, ingeboude rekenaar- en datahanteringstelsels, stralingweerstandbiedende ontwerp, beeldverwerking, kragstelsels, laedruk-aandrywingstelsels en elektro-optiese kamera-ontwerp. Die satellietwerk word gedeeltelik deur die Suid-Afrikaanse ruimtebedryf geborg. Fasiliteite sluit in ’n satelliet-grondstasie, omgewingstoetsingskamers en elektromeganiese prototipering.
Die Elektroniesestelsels-biblioteek (ESL) is ’n laboratorium van die Afdeling Rekenaar- en Beheerstelsels. Dit bied gegradueerdes en bedrywe geleenthede om by gesamentlike ontwikkelings van aanmerklike omvang betrokke te raak. Ons doel is om vaardighede in rekenaars, datakommunikasie, afbeelding en stelselsimulasie deur prototipe-ontwikkelings te bevorder.